OpenLLM-France/wikimedia huggingface dataset:
# Aqueu d'Erètria

Aqueu d'Erètria (en llatí Achaeus, en grec antic Ἀχαιός, 'Akhaios') va ser un poeta tràgic grec nascut l'any 484 aC. Segons Suides, era contemporani d'Eurípides.
Va competir amb Sòfocles i Eurípides segurament a les Dionísia de l'any 447 aC, però no va guanyar el premi de poesia, diu també Suides. Va escriure més de trenta drames, però no va guanyar mai cap premi. La seva obra té molta mitologia i expressions forçades i poc clares. La part que té millor crítica és el drama satíric on se'l considera inferior només a Èsquil, segons Diògenes Laerci. Segons Suides i Favorí va escriure deu obres, i segons Eudòxia Macrembolitissa van ser catorze. Es coneixen els títols de set drames satírics i de 10 tragèdies.

## Referències

* ↑ Diògenes Laerci. Vides i opinions de filòsofs eminents, II, 133
* ↑ Smith, William (ed.). «Achaeus». A Dictionary of Greek and Roman biography and mythology. [Consulta: 10 gener 2024].
# Aquila (gènere)

Aquila és un gènere d'ocells de la família dels accipítrids (Accipitridae). Està format per les àguiles més típiques. Són grans rapinyaires, amb el tars cobert de plomes.

## Taxonomia

Segons la classificació del Congrés Ornitològic Internacional versió 12,2, 2022, es reconeixen 11 espècies dins aquest gènere:
* Àguila imperial ibèrica (Aquila adalberti)
* Àguila de Cassin (Aquila africana)
* Àguila audaç (Aquila audax)
* Àguila daurada (Aquila chrysaetos)
* Àguila cuabarrada (Aquila fasciata)
* Àguila de Gurney (Aquila gurneyi)
* Àguila imperial oriental (Aquila heliaca)
* Àguila d'estepa (Aquila nipalensis)
* Àguila emmantellada (Aquila spilogaster)
* Àguila rapaç (Aquila rapax)
* Àguila de Verreaux (Aquila verreauxii)

## Referències

* 1 2 «Hoatzin, New World vultures, Secretarybird, raptors» (en anglès). IOC World Bird List Version 12.2. International Ornithologists' Union, 01-07-2022.
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 274. ISBN 978-84-16728-37-4.
Viccionari
# Arcàgat

Arcàgat (en llatí Archagatus, en grec antic Ἀρχάγαθος "Arkhágatos") fou el fill del tirà Agàtocles de Siracusa. Tenia un germà de nom Heràclides.
Va acompanyar al seu pare en la seva expedició a l'Àfrica l'any 310 aC, i allí es va produir un motí dels soldats que li retreien el seu incest amb la seva madrastra Àlcia i es va escapar per poc. Agàtocles va deixar l'Àfrica per tornar a Sicília on havien sorgit conflictes, i va deixar el seu fill al càrrec de l'exèrcit. Va obtenir algunes victòries però després va ser derrotat tres vegades i es va haver de refugiar a Tunis. Agàtocles va tornar per ajudar-lo, però un motí dels soldats el va obligar a retornar a Sicília i Arcàgat i el seu germà Heràclides van morir a mans de les tropes. Arcàgat va morir a mans d'Arcesilau de Siracusa, un amic del seu pare, l'any 307 aC, segons diuen Diodor de Sicília i l'historiador Justí. Va deixar un fill conegut per Arcàgat el jove.

## Referències

* ↑ 1.Archagathus a: William Smith (editor), A Dictionary of Greek and Roman Biography and Mythology. Vol. I. Boston: Little, Brown & Comp., 1867, p. 260
# North Hampton

* Per a altres significats, vegeu «North Hampton (Nova Hampshire)».
North Hampton és una població del Comtat de Clark (Ohio) als Estats Units d'Amèrica. Segons el cens dels Estats Units del 2000 tenia 370 habitants.

## Demografia

Segons el cens del 2000, North Hampton tenia 370 habitants, 135 habitatges, i 103 famílies. La densitat de població era de 549,5 habitants/km².
Dels 135 habitatges en un 38,5% hi vivien nens de menys de 18 anys, en un 70,4% hi vivien parelles casades, en un 4,4% dones solteres, i en un 23,7% no eren unitats familiars. En el 21,5% dels habitatges hi vivien persones soles el 12,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,74 i el nombre mitjà de persones que vivien en cada família era de 3,18.
Per edats la població es repartia de la següent manera: un 28,9% tenia menys de 18 anys, un 7,3% entre 18 i 24, un 30% entre 25 i 44, un 22,2% de 45 a 60 i un 11,6% 65 anys o més.
L'edat mediana era de 35 anys. Per cada 100 dones de 18 o més anys hi havia 97,7 homes.
La renda mediana per habitatge era de 37.083 $ i la renda mediana per família de 55.341 $. Els homes tenien una renda mediana de 32.000 $ mentre que les dones 100.000 $. La renda per capita de la població era de 12.961 $. Cap de les famílies estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- North Hampton». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- North Hampton». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# North Hero

North Hero és un poble i seu del Comtat de Grand Isle a l'estat de Vermont dels Estats Units d'Amèrica.

## Demografia

Segons el cens dels Estats Units del 2000 North Hero tenia 810 habitants, 333 habitatges, i 237 famílies. La densitat de població era de 22,8 habitants per km².
Dels 333 habitatges en un 26,7% hi vivien nens de menys de 18 anys, en un 61% hi vivien parelles casades, en un 6,3% dones solteres, i en un 28,8% no eren unitats familiars. En el 19,5% dels habitatges hi vivien persones soles el 5,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,43 i el nombre mitjà de persones que vivien en cada família era de 2,79.
Per edats la població es repartia de la següent manera: un 21,9% tenia menys de 18 anys, un 4,8% entre 18 i 24, un 26,7% entre 25 i 44, un 34,3% de 45 a 60 i un 12,3% 65 anys o més.
L'edat mediana era de 43 anys. Per cada 100 dones de 18 o més anys hi havia 101 homes.
La renda mediana per habitatge era de 45.577 $ i la renda mediana per família de 51.964 $. Els homes tenien una renda mediana de 36.875 $ mentre que les dones 31.125 $. La renda per capita de la població era de 26.859 $. Entorn del 5,5% de les famílies i el 9% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- North Hero». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 13 agost 2010].
* ↑ «Geographic Comparison Table- North Hero». American Fact Finder. Oficina del Cens dels Estats Units, 12-01-2010.
# Nombre de Cowling

El nombre de Cowling $(Co)$ és un nombre adimensional que s'utilitza en magnetohidrodinàmica. S'utilitzen dues versions d'aquest número, però la segona és la més coneguda.
Aquest nombre porta el nom de Thomas Cowling, físic i matemàtic anglès.

## Co$_I$

El primer nombre de Cowling (Co$_I$) es defineix de la manera següent:
    $Co_{I}={\frac {B^{2}\;L_{c}\;\sigma }{v\;\rho }}={\frac {Ha^{2}}{Re}}$
on :
   * v = velocitat del fluid,
   * ρ = massa volúmica,
   * σ = conductivitat elèctrica,
   * L$_c$ = longitud característica,
   * B = densitat del camp magnètic,
   * Ha = nombre de Hartmann,
   * Re = nombre de Reynolds.

## Co$_{II}$

El segon nombre de Cowling (Co$_{II}$) es defineix com el quadrat de l'invers del nombre d'Alfven. Per tant, és la relació entre la velocitat de l'ona d'Alfvén i la velocitat del fluid, tot al quadrat. Aquesta és la versió més utilitzada. Aquest és l'equivalent al nombre de Mach en la magnetohidrodinàmica. Algunes referències defineixen aquest nombre com simplement el recíproc del nombre d'Alfven.
Es defineix de la manera següent:
    $Co_{II}={\frac {B^{2}}{v^{2}\;\rho \;{\mu _{e}}}}=Al^{-2}$
on:
   * v = velocitat del fluid,
   * ρ = massa volúmica,
   * μ$_e$ = permeabilitat magnètica,
   * B = densitat del camp magnètic,
   * Al = nombre d'Alfven.

## Referències

* ↑ Bernard Stanford Massey. Measures in science and engineering: their expression, relation and interpretation (en anglès). Ellis Horwood Limited, 1986 (Mathematics and its Applications). ISBN 0-85312-607-0.
* ↑ Hall, Carl W. Laws and Models: Science, Engineering and Technology (en anglès). Boca Raton: CRC Press, 2000. ISBN 84-493-2018-6.
# Neodon forresti

Neodon forresti és una espècie de mamífer rosegador de la família dels cricètids. Viu a la Xina (Yunnan) i el nord de Myanmar. El seu hàbitat natural són els prats alpins rocosos situats a 3.350-3.650 msnm. Es desconeix si hi ha cap amenaça significativa per a la supervivència d'aquesta espècie.
L'espècie fou anomenada en honor del botànic escocès George Forrest.

## Referències

* ↑ Smith, A. T.; Johnston, C. H. Neodon forresti. UICN 2008. Llista Vermella d'espècies amenaçades de la UICN, edició 2008, consultada el 15 abril 2016.
* ↑ Beolens, Bo; Watkins, Michael; Grayson, Michael. The Eponym Dictionary of Mammals (en anglès). The Johns Hopkins University Press, 2009, p. 139. ISBN 978-0801893049.
# Anil Ananthaswamy

Anil Ananthaswamy és un escriptor i periodista indi. També és consultor de la revista New Scientist.

## Obra publicada

* The Man Who Wasn't There
* The Edge of Physics

## Prems i reconeixements

* Premi de periodisme de física, atorgat per l'Institute of Physics

## Referències

* ↑ "Anil Ananthaswamy Biography".
* ↑ "Anil Ananthaswamy".
* ↑ "The Man Who Wasn't There".
* ↑ "The Edge of Physics".
* ↑ "Alumnus Anil Ananthaswamy wins inaugural U.K. Physics Journalism Prize".

## Enllaços externs

* Anil Ananthaswamy - Lloc web oficial
* Anil Ananthaswamy Arxivat 2020-09-28 a Wayback Machine. a TED
# Anila

Anila, antigament escrit erròniament Avila, va ser un religiós hispanosueu, primer bisbe històricament ben documentat de la diòcesi de Tui, al càrrec de la qual estigué aproximadament entre el 568 i el 576.
Enrique Flórez el situa simplement al voltant del 572, com a assistent a la Segon Concili de Braga, on en l'ordre de subscripció és després del bisbe de Lugo, probablement perquè aquesta seu era utilitzada com a metròpoli per realitzar sínodes, si bé signa com a més antic que els bisbes d'Astorga i Britonia. Tui fou una diòcesi antiga a Hispània, per tant Anila va tenir predecessors, de fet, està documentada la presència dels quatre bisbes de Galícia en el Primer Concili de Braga del 561, però els noms no duen la seva titulació. Però amb l'arribada dels sueus a la península, les diòcesis gallegues van ser reformades, i se'n crearen noves, com la diòcesi de Lugo. Molt probablement l'antiga demarcació de Tui va quedar modificada, possiblement a causa de tenir un territori massa extens com per dur el seu govern des d'un únic punt, especialment en un moment en què es creaven noves parròquies, per la qual cosa les antigues diòcesis no es van veure afectades pels canvis de límits.

## Referències

* ↑ González Dávila, 1650, p. 442.
* ↑ «Episcopoloxio da Diocese de Tui-Vigo» (en gallec). Diòcesi de Tui-Vigo. Arxivat de l'original el 2015-06-24. [Consulta: 24 abril 2015].
* ↑ Flórez, 1798, p. 27-29.

## Bibliografia

* Flórez, Enrique. España sagrada: theatro geographico-histórico de la Iglesia de España (en castellà). Tom XXII. Madrid: Oficina de la Viuda e Hijo de Marín, 1798.
* González Dávila, Gil. Teatro eclesiástico de las iglesias metropolitanas y catedrales de los reynos de los dos Castillas (en castellà). Tom III. Madrid: Diego Díaz de la Carrera, 1650.
# Fraser

«Fraser» té aquests significats:
* Toponímia:
** Fraser (Colorado), població dels Estats Units a l'estat de Colorado
** Fraser (Iowa), població dels Estats Units a l'estat d'Iowa
** Castell de Fraser, fortificació a Kemnay (comtat d'Aberdeenshire, Escòcia)
** Illa de Fraser, illa a la costa sud de l'estat de Queensland (Austràlia)
** Riu Fraser, riu de Colúmbia Britànica, Canadà
* Biografies:
** Andrea Fraser (Billings, Montana, 1965), performer estatunidenca
** Antonia Fraser (1932), historiadora angloirlandesa, autora de biografies i novel·les detectivesques
** Brendan Fraser (Indianapolis, Indiana. 1968), actor estatunidenc de cinema i televisió
** Bruce Fraser (1888 – 1981), 1r Baró Fraser del Cap Nord i almirall de la flota britànic
** Dawn Fraser (Balmain, Sydney, 1937), nedadora de velocitat australiana
** Frank Fraser Darling (Davon, Chesterfield, 1903 - 1979), científic, naturalista i ecologista, considerat el pare de la conservació ambiental moderna a Escòcia
** Gordon Fraser (Ottawa, 1968), ciclista canadenc, professional del 1994 al 2006
** Harold Fraser (Woodstock, Ontario, Canadà, 1872 - Ottawa Hills, Ohio, 1921), golfista estatunidenc
** Harry L. Fraser (1889 – 1974), director de cinema americà i guionista
** Hew Fraser (Glasgow, 1877 – Duthil, Highland, 1938), jugador d'hoquei sobre herba escocès
** John Fraser (Hamilton, Ontario, 1881 - 1959), futbolista canadenc
** John Fraser (actor) (Glasgow, 1931 - Londres, 2020), actor escocès
** Laura Fraser (1976), actriu escocesa
** Louis Fraser (1819/20–1866?), zoòleg i col·leccionista britànic
** Malcolm Fraser (1930), polític australià del Partit Liberal i primer ministre d'Austràlia
** Mathew Fraser, atleta professional americà de CrossFit conegut per haver guanyat diversos cops els CrossFit Games
** Mike Fraser (1980), arbitre de rugbi, representant de la federació neozelandesa de rugbi
** Mike Fraser (productor musical), productor musical, enginyer i mesclador canadenc
** Nancy Fraser (1947), escriptora i teòrica estatunidenca
** Ronald Fraser (Hamburg, 1930 - València, 2012), historiador i hispanista
** Ryan Fraser (1994), futbolista escocès que juga de volant per i per l'equip nacional escocès
** Shelly-Ann Fraser-Pryce (Kingston, Jamaica, 1986), atleta jamaicana especialista en 100 metres
** Simon Fraser, 15è Lord Lovat (1911 – 1995), cap del Clan Fraser i un preeminent Comando
** Simon Fraser (explorador) (1776 – 1862), comerciant de pells escocès i un explorador que va cartografiar ran part de l'actual Colúmbia Britànica del Canadà
# Frase

La frase o oració és una construcció sintàctica integrada per més d'una unitat gramatical. Segons Dionisi de Tràcia, es defineix com el conjunt de paraules amb sentit complet, que està marcat per dues pauses. Les llengües s'agrupen segons l'ordre canònic dels elements de la frase (subjecte, verb, objecte en el cas de molts idiomes com el català). Alguns elements poden estar elidits si se sobreentenen.
Segons la modalitat oracional, és a dir, la intenció del parlant, les frases poden ser enunciatives (expliquen o introdueixen un judici o un fet), interrogatives (pregunten alguna cosa), exclamatives (expressen una emoció) i exhortatives (ordenen quelcom). Alguna gramàtica parla també de frases dubitatives, per exemple. Les úniques que tenen un valor de veritat són les enunciatives i, per això, són les més comunes i objecte d'estudi de la lògica.
La frase també pot dividir-se en simple (si té només un verb) o composta, i aquesta en coordinada, subordinada i juxtaposada. El tipus de verb marca una altra classificació de les oracions: si és copulatiu, la frase és atributiva i, si no, predicativa. Dins les oracions predicatives, hi ha les oracions transitives (que tenen un complement directe) i les intransitives.
La frase és l'objecte d'estudi de la sintaxi, en totes les seves escoles: generativisme, estructuralisme… Com a element de formació del paràgraf, interessa també a la pragmàtica i a la gramàtica del discurs, ja que la frase dona el context adequat per entendre el significat concret de cada paraula que la forma.

## Referències

* ↑ «frase». Gran Enciclopèdia Catalana, 01-09-1987. [Consulta: 26 desembre 2021].
* ↑ Hirtle, Walter. Language in the Mind: An Introduction to Guillaume's Theory (en anglès). McGill-Queen's Press - MQUP, 2007-08-13, p. 31. ISBN 978-0-7735-6041-3.
* ↑ Calvo, Margarita; Nadir, Grupo. Taller de Lengua y Literatura I (en castellà). Ediciones de la Torre, 1997-09, p. 66-67. ISBN 978-84-7960-113-3.
* ↑ Los conceptos de proposición, oración y enunciado : la frase nominal (en castellà). Liceus, Servicios de Gestió, p. 13-14. ISBN 978-84-9822-368-2.

## Vegeu també

* Declaració (lògica)
Viccionari
# Novi Svit

Novi Svit (en ucraïnès: Новий Світ, en rus: Новый Свет, Novi Svet) és un assentament de tipus urbà (un possiólok) de la República Autònoma de Crimea a Ucraïna, que el 2014 tenia 1.248 habitants. Pertany al districte de Sudak.

## Referències

* ↑ «Крым, город Судак, Богатовка». КЛАДР РФ. [Consulta: 27 febrer 2018].
* ↑ «Расписание маршрутки Судак — Солнечная Долина —Прибрежное». GoOnBus.ru. [Consulta: 27 març 2018].
# Novia, esposa y amante

Novia, esposa y amante és una pel·lícula mexicana classificada com a pel·lícula de drama i romanç del 1981 dirigida per Tulio Demicheli i protagonitzada per Daniela Romo.

## Sinopsi

Una jove rica estudia interpretació i coneix un jove director de cinema que ofereix una pel·lícula independent protagonitzada. El temps passa i formen una parella, però ella s’adona que ell no té interessos i pretén ser el mateix a la vida. Al mateix temps, coneix un altre director de cinema i s’enamora d’ell i després es casen. Aquest home és un antic company d’una dona forta que acaba colpejant la nena. Quan el seu pare mor, un amic li ofereix que se l'emporti del marit i li ofereixi ajuda econòmica. Aquesta relació es transforma en un afer.

## Repartiment

* Pedro Armendáriz, Jr. → Esteban Ampudia
* Raúl Ramírez → Rodolfo Morales
* Mónica Prado → Irene
* Guillermo Capetillo → Juan
* Carlos East → Sr. Mendoza
* Daniela Romo → Laura Mendoza
* Víctor Junco → Ingeniero
* Marcelo Villamil → Pintor

## Referències

* ↑ Novia, esposa y amante Arxivat 2009-06-04 a Wayback Machine. al web de Daniela Romo
* ↑ Novia, esposa y amante a micinemexicano.tumblr.com
* ↑ Novia, esposa y amante a El Mundo

## Enllaços externs

* Novia, esposa y amante a YouTube
# Olemps

Olemps és un municipi del departament francès de l'Avairon, a la regió d'Occitània.

## Demografia

Evolució de la població Insee i EHESS :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 435 | 495 | - | - | - | - | 683 | 688 | 695 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 645 | 661 | 674 | 650 | 676 | 653 | 707 | 649 | 881 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 771 | 751 | 722 | 633 | 652 | 659 | 716 | 1 378 | 1 500 |
| 1962 | 1968 | 1975 | 1982 | 1990 | 1999 | 2006 | 2011 | 2016 |
| 2 018 | 2 201 | 2 562 | 2 856 | 3 032 | 3 020 | - | - | - |
| 2019 | - | - | - | - | - | - | - | - |
# Olena Chekan

Olena Vasilivna Chekan (també Yelena Chekan; ucraïnès: Олeнa Вacилівнa Чeкaн; polonès: Helena Czekan; serbi: Jelena Чекић; Kíev, Ucraïna, 26 d'abril de 1946 - 21 de desembre de 2013) va ser una actriu de cinema, guionista i periodista soviètica i ucraïnesa.

## Inicis

El seu pare era Vasily Ioannovich Chekan, i sa mare Lyubov Pavlovna Chekan - Tarapon. El 1972 es va graduar a l'Institut de Teatre Boris Shchukin de Moscou, amb Vladimir Etush com a director artístic. Chekan va estudiar art dramàtic en els mateixos anys, juntament amb Natalya Gundareva i Konstantin Raikin.

## Carrera

Va treballar com a actriu al Teatre Dramàtic de Moscou a Malaya Bronnaya, al Teatre Dramàtic Pushkin de Moscou, als Estudis de Cinema Alexander Dovzhenko (Kíev), al Teatre Estudi "Suzirya" a Kíev. També va treballar a la televisió ucraïnesa, a 1+1 com a editora creativa del projecte "Document". Chekan va treballar a la revista Ukrainskyi Tyzhden com a periodista i assistent d'editor en cap des del dia de la fundació de la revista el 2007.
El primer paper de Chekan al cinema va ser a Solaris d'Andrei Tarkovsky. Va ser una actriu popular i coneguda a mitjans de la dècada de 1980 i va actuar en més de 50 obres al cinema, incloent papers principals i papers secundaris també. Chekan també va treballar en més de 30 projectes teatrals interpretant papers principals i secundaris. Chekan fou membre de la Unió de Cineastes de l'URSS i Ucraïna i membre de la Unió de Treballadors del Teatre de l'URSS i Ucraïna.
A la primavera de 2012, a Chekan se li va diagnosticar un càncer cerebral de quarta etapa. Va morir el 21 de desembre de 2013.

## Referències

* ↑ «Olena Chekan • Salon für Kunstbuch» (en anglès). Salon für Kunstbuch. [Consulta: 18 febrer 2022].
* ↑ Bonner, Mark. Media and Gender equality (en anglès). Scientific e-Resources, 2019-02-28. ISBN 978-1-83947-293-0.
# Oleksàndrivka (Krasnogvardiske)

* Per a altres significats, vegeu «Oleksàndrivka».
Oleksàndrivka (en ucraïnès: Олександрівка, en rus: Александровка, Aleksàndrovka) és un poble de la República Autònoma de Crimea a Ucraïna, que el 2014 tenia 1.301 habitants. Pertany al districte de Krasnogvardiske.

## Referències

* ↑ «Приказ Минкомсвязи России «О внесении изменений в Российскую систему и план нумерации, утвержденные приказом Министерства информационных технологий и связи Российской Федерации от 17.11.2006 № 142»». Минкомсвязь России. Arxivat de l'original el 2017-07-05. [Consulta: 24 juliol 2016].
* ↑ «Новые телефонные коды городов Крыма». Крымтелеком. Arxivat de l'original el 2016-05-06. [Consulta: 24 juliol 2016].
# Olena Apanòvitx

Olena Mikhàilivna Apanòvitx (en ucraïnès: Олена Михайлівна Апанович) (9 de novembre de 1919 - 21 de febrer de 2000) va ser una historiadora ucraïnesa, investigadora dels cosac de Zaporozhian. Va ser guanyadora del premi Antonovych.

## Biografia

Olena Apanòvitx va néixer a Melekes, governació de Simbirsk (ara Dimitrovgrad, província d'Uliànovsk), Rússia, a la família d'un empleat de ferrocarril. Els seus familiars expliquen que la seva mare va donar a llum a l'Olena en un vagó de ferrocarril. El seu pare era d'origen camperol bielorús (d'aquí el cognom bielorús Apanòvitx) i la seva mare era d'ascendència de la noblesa polonesa. Va passar tota la seva infantesa a Manxúria, al nord-est de la Xina, on treballava el seu pare. La seva família va ser deportada de la Xina pels japonesos. Es van establir a Khàrkiv el 1933, on Olena va acabar el batxillerat. La mare d'Olena va morir poc després i el seu pare va ser reprimit el 1939 per acusacions falses.
El 1937 va ingressar a l'"Institut de periodisme de tota la Unió" a Moscou, però l'escola va ser tancada aviat i Apanòvitx va tornar a Khàrkiv, on es va graduar a l'Institut Pedagògic (Facultat de Llengua i Literatura Russa) poc abans de l'inici del Segon Guerra Mundial. Després de l'⁣inici de la invasió alemanya, va ser evacuada a Kazakhstan i Bashkiria. Des de maig de 1944, Olena va treballar a l'Arxiu Central de l'Estat d'Ucraïna a Kíev com a investigadora i va preparar molts documents històrics per publicar-los.
El 1950, Apanòvitx va defensar la seva tesi per al grau de Candidat a Ciències (aproximadament equivalent a un doctorat) sobre la participació dels cosacs de Zaporozhi a la guerra russo-turca de 1768-1774. Després es va incorporar a l'⁣Institut d'Història de l'⁣Acadèmia de Ciències d'Ucraïna com a principal experta en cosacdom. Durant el període de 1950-72, va dirigir expedicions arqueològiques a llocs relacionats amb la història dels cosacs de Zaporozhi, va publicar molts treballs científics i va fer un registre complet dels memorials cosacs de Zaporozhian.
A partir de 1972, després de ser acomiadat per motius polítics de l'Institut d'Història, Apanòvitx va treballar a la Biblioteca Científica Central de l'⁣Acadèmia de Ciències d'Ucraïna, fent contribucions importants a la investigació dels manuscrits. A principis de la dècada de 1980, sovint la convidaven a ser consultora històrica de documentals i pel·lícules de ficció sobre el cosac ucraïnès.

## Premis i honors

* 1991, Apanòvitx es va convertir en membre de la Unió d'Escriptors d'Ucraïna
* 1994, va atorgar el premi que porta el nom de T.Shevchenko
* 1995, Premi Antonovych (EUA)

## Referències

* ↑ «Apanovych, Olena». Encyclopedia of Ukraine. [Consulta: 29 març 2024].
* ↑ Savchenko, Svitlana Kyiv Historical Studies, 13, 2, 21 December 2021, pàg. 42–48. DOI: 10.28925/2524-0757.2021.26 [Consulta: 29 març 2024].
* ↑ «APANOVYCH Olena Mykhailivna». Дисидентський рух в Україні. [Consulta: 29 març 2024].